cyanic-selkie/wikianc huggingface dataset:
Suspense
Sorten
Afhangig vun den Inholt vun’t Vermoden gifft dat en Entslutens- un en Verklorensspannung. Bi’t eerste is man dorop gespannt, woans de Striet oder de Binnenkamp an’t Enn utgeiht, bi’t annere töövt man op’t Verkloren vun en snaakschen Ümstand (as de Moord in en Krimi). Beide Orden bruukt ünnerscheedliche Formen vun’t Överraschen.
Na’t Teel vun’t Vermoden künnt bereken oder anropen Aflööp föhren. Bereken steiht to’n Bispeel bi en Roov in’n Vördergrund, de ahn Stören aflöpt, bi’t Warfen üm de Leef vun en annern Minschen is dat mehr dat Anropen. Bi’t Glücksspeel helpt dorgegen beides nich, vun dorher hett dat en sünnere Bedüden för de Dramaturgie.
Histoorsch Entwickeln
Suspense gifft dat as apentlich verlööft un föddert Medienelement eerst siet den Sport oder dat Bühnenmelodram siet dat latere 18. Johrhunnert. Dat apentliche Anregen vun starke Emotschonen sett vörrut, dat de Zivilisatschoon al teemlich wiet entwickelt is, ümdat de Geföhlen nich ut de Kontroll gaht. Bito stünn de christlich-middelöllerliche Ethik, de sik gegen de röömschen Wagenrennen un Gladiatorenkämp entwickelt harr, gegen jede Oort vun Suspense.
De Sozioloog Norbert Elias hett dat Opkamen vun en sellschopplich positiv ansehn Spannung siet dat late Middelöller ünnersöcht un sütt en Tosamenhang mit dat Opkamen vun’n Sport. He sleiht den Begreep Mimesis as Vörrutsetten vör: En sportlichen Wettstriet is nich eernst meent, man eher en Speel, man liekers en namaakten Kamp. De Spannung de dormit verbunnen is, maakt dorüm Spaaß.
Au (Ramm)
De Au hett keen richtigen Born. De Beek spiest sik ut de Gravens, de dat Water ut dat Grote Evsdörper Moor in’n Westen von Evsdörp opnehmt. An’n Noordrand twüschen Kallmoor un Barkenbüschen flütt de Beek ut dat Moor rut. Kort Enn later geiht denn de Autobahn 1 över den Beek röver. Von dor flütt de Au na Noordwesten an’t Töhrenholt langs un nimmt den Bockhorster Graven op, de von Hassbossel kummt. An de Münn in de Ramm doot op dat rechte Över de lüttjen Öörd Bockhorst un Audaal liggen un op dat linke Över de Oort Ramshuus.
Dat Water in de Ramm flütt denn wieder in de Oost, de Elv un toletzt in de Noordsee.
Carme (Maand)
Carme (ok Jupiter XI) is en vun de lütteren Maanden wieter buten vun den Planeten Jupiter.
De Maand is an’n 30. Juli 1938 vun den US-amerikaanschen Astronom Seth Barnes Nicholson an de Mount Wilson Steernwacht opdeckt worrn. Nicholson harr den Jupiter över en Tietruum vun Anfang Juli bit Enn August fotografeert un dissen Maand op en Fotoplatt funnen, de an’n 30. Juli belicht worrn is. Eerst veel later in’t Johr 1975 hett he den Naam Karme kregen, vun de Leefste vun Zeus ut de greekschen Mythologie.
Ümloopbahn
Carme löpt in en middleren Afstand vun 23.404.000 km üm Jupiter un bruukt dorför 734 Daag, 4 Stünnen un 48 Minuuten. Mit en Exzentrizität von 0,2533 wiekt de Bahn teemlich dull vun de Kreis form af. De Bahn is butendem üm 164,907° gegen de Jupiter-Bahn neegt. Dat heet, Carme löpt retrograd, also gegen den Dreihsinn vun’n Jupiter, üm den Planeten rüm.
Physikalsch Egenschoppen
De Dörmeter vun Carme liggt bi ruchweg 46 km, wat man düchtig lütt is. Man nimmt an, dat de Maand vör allen ut Silikat-Steen besteiht, sien Dicht warrt op 2,6 g/cm³ schätzt. Carme is en düsteren Maand un hett en maximol schienbor Helligkeit vun jüst mol 17,6m. De Bavenflach reflekteert blots 4 % vun dat infallend Sünnenlicht torüch un hett dorüm en Albedo vun 0,04.
Leevfroon-Kapell
De Leevfroon-Kapell weer en röömsch-kathoolsche Kapell op de Worth in dat Dekanat Bremerhoben von dat Bisdom Hilmssen. Ehren Naam hett se na’n Marientitel Uns leve Fro.
De Kapell leeg in de Straat Leevfroontrift 2. Dor weer de ole Volksschool op de Worth. As 1961 de ne’e School trech worrn is, hebbt se de ole Volksschool afreten. Blots de 2. Klass, de in en Anbo ut dat Johr 1928 ünnerbröcht weer, hebbt se stahn laten. Dor is denn in de Johren 1960 de kathoolsche Kapell in inricht worrn. Över de Döör is en Toorn ut Beton boot worrn. In den Toorn schull ok en Klock inboot warrn, aver dor is nix na kamen.
Vondaag is de Twölv-Apostels-Kark in Olenwoold (Karkengemeen St. Marien in Cuxhoben) de nächste kathoolsche Kark, de so bi negen Kilometer weg is. De Worth höört nu to disse Karkengemeen.
Daniel von Arentsschild
Daniel von Arentsschild (* 1611; † 1670) weer en düütschen Beamten in de Swedentied. He weer Kriegs- un Landraad för de Sweden.
Von Arentsschild is 1611 as Söhn von Katharina, borene Steinwats, un den arzbischöplich-breemschen Stallmeester Georg Arentsen boren. Arentsschild harr von 1642 af an sien Sitt in Olendörp un weer mit den Hoff in Sunn belehnt. He weer Oberst un is an’n 19. Juli 1651 von Christina von Sweden adelt worrn un hett denn von Arentsen heten. An’n 30. Mai 1663 hett he von Karl XI. den Naam von Arentsschild tokennt kregen. He weer na de Säkularisation von dat Klooster Himmelpoorten as Propst von dat Klooster Himmelpoorten de eerste Verwalter von dat Amt Himmelpoorten. Toletzt harr he in’t sweedsche Militär den Rang von en Generalleutnant.
He weer in eerste Eh mit Susanne Grantzin verheiraadt (1. Januar 1611–5. Januar 1665) un in twete Eh mit Hedwig Ilse von Kuhla (15. August 1642–16. April 1712), mit de he de Söhns Carl (10. Dezember 1669–20. Mai 1670) un Christoph Daniel (1667–14. Oktober 1721) harr. Dat Epitaph von Arentsschild un sien twete Fro un de Gruftplaat von sien eerste Fro sünd vondaag noch in de Martinskark in Olendörp to finnen, för de Arentsschild ok den Altor stift hett.
In Olendörp is vondaag de Von-Arentsschild-Straat na em nöömt.
Wapen
Mit’n tweten Adelsbreev von 1663 wiest sien Wapen baven vörn un ünnen achtern op swarten Grund halv en gollen Lööw un baven achtern un ünnen vörn op gollen Grund halv en swarten Aadler mit utreckt Flünk. Baven op dat Wapen en Lööw mit Kroon, de in beide Klauen twee swarte Aadlerflünk höllt. De Helmdeken sünd swart un witt.
De Aadler un Lööw ut Arentsschild sien Wapen sünd vondaag ok in dat Wapen von Olendörp to finnen.
.mx
.mx is de Topplevel-Domään (TLD) för dat Land Mexiko. Dat is ene Lännerdomään (ccTLD). De Domään is 1989 inföhrt worrn. De Domääns ünner de Topplevel-Domään .mx warrt vun NIC-Mexico vergeven. Sponser vun de Domään is ITESM.
Malbrook
Malbrook is en plattdüütsche Folkband. De Naam schall soveel bedüden as Dansdüvel, een de för dull danst, vun mall. Dor tohöörn doot Vivien Zeller mit de Vigelien, Ralf Gehler mit de Sackpiep, Muultrommel un as Singer, Wolfgang Meyering mit de Mandola, as Singer un mit de elektroonschen Musikandelen un denn noch Merit Zloch mit de Hakenharp. Dat eerste Album, Malbrook, is 2003 rutkamen un för Enn 2007 is dat twete plaant.
Mount Ida (Antarktika)
Mount Ida is en hogen, markanten un unveriesten Barg in de Ross Dependency, Oostantarktika. He liggt in de Königin-Alexandra-Keed 3,2 km westen von de Granite Pillars un stracks süüdoosten de Steernsied von’n King-Gletscher.
Deelnehmers von de Nimrod-Expeditschoon (1907–1909) ünner Leid von’n brietschen Polarforscher Ernest Shackleton hebbt em opdeckt. Nöömt is de Barg na Ida Jane Rule, de latere Fro von’n neeseelandschen Journalist Edward Saunders (1882–1922), de mit Shackleton Fründ weer un em bi de eerste Version von’n Expeditschoonsbericht mit’n Titel The Heart of the Antarctic hulpen harr.
Mercia
thumb|Dat Königriek Mercia. Dunkelgröön sünd de Gemarken, de al in dat [[6. Johrhunnert to Mercia tohöört hefft, hellgröön sünd de Landstreken, de in't 7.-9. Johrhunnert tiedwiese dor tohöört hefft.]]
Mercia [’məːʃiə], up Düütsch ok Mercien (ok Süüdhumbrien - Land in'n Süden vun den Humberstroom, vgl. mit Northumbria) weer en vun de seven wichtigsten Königrieken vun de Angelsassen. In dat 6. Johrhunnert is dat vun dat Volk vun de Angeln nöördlich vun den Themse-Stroom grünnt wurrn. Vun dat late 6. Johrhunnert af an un denn in dat 7. Johrhunnert is dat Riek na Norden un Osten to stadig grötter wurrn. De Naam Mercia hett to kriegen mit de Mark, wat in germaansche Spraken so veel, as Grenzland heten deit. De Gemarken vun Mercia legen in dat 6. Johrhunnert ganz an'n Rand vun de Angelsassen ehre Länner. Dorachter kemen dormols de Briten ehre Königrieken, de to de Tied jummers mehr na Westen to torüchschaven wurrn sünd. De leste heidnische König vun Mercia is Penda ween. Unner em is dat Land en vun de wichtigsten mank de seven Angelsassenrieken wurrn. As Penda 655 storven weer, güng dat mit de christliche Misschoon vöran. Dor is denn de Indruck vun Mercia up de annern Königrieken grötter dör wurrn.
An'n mächtigsten weer Mercia in dat 8. Johrhunnert, as Ethelred I. vun Wessex un Offa vun Mercia tosamen London innehmen konnen. So sünd se Baas över all Königrieken vun de Angelsassen wurrn. As Offa storven weer, hefft de Königen vun Wessex ehre Macht över de Angelsassen utboot. 829 hett Egbert vun Wessex Mercia innahmen. Vun 858 af an hefft jummers fökener Dänen Mercia angrepen un 877 is dat Land to'n Deel erovert wurrn. Amenne weer dat mit de Sülvstännigkeit vun Mercia vörbi, as dat Land updeelt wurrn is in en Deel ünner däänsche Hannen un en Deel, wat vun Wessex erovert wurrn weer.
Bunjaku
Bunjaku is de Familiennaam von
Kommun Nordkapp
De Kommun Nordkapp (saamsch: Davvinjárgga gielda) is ene Gemeend in dat Amt Finnmark in Norwegen. Se hett 3.330 Inwahners (Stand 2006) op en Rebeet vun 923,0 km². De Sitt vun de Verwalten is in Honningsvåg. De Kommun is bi de Fraag Bokmål-Nynorsk neetral.
De Kommun grenzt in’n Süüdwesten an Måsøy, in’n Süden an Porsanger, un in’n Süüdoosten an Lebesby.
Demografie
2004 weren 4,5% vun de Inwahners buten Norwegen boren.
Artemis (Mythologie)
thumb|Artemis vun [[Leochares (Versailles)]] Artemis (greeksch Aρτεμίς), latiensch Diana, is in de greeksche Mythologie de Göddin vun de Jagd, vun den Maand, vun Woold un Holt un de Göddin, de up Kinner un Froonslüde passen deit. Se is een vun de twolf Olympiers.
Öllern
Hesiod vertellt, de Tweeschen Artemis un Apollon sünd Kinner vun den böversten Gott vun de Olympiers, Zeus un Leto.
Jungfroo
Just so, as Hestia un Athene is Artemis een Jungfroo. Un dat blifft se ok un will dor ok nix vun weten, datt ehr Anhängers de Unschuld verleert. Dat is doch wunnerlich, vunwegen dat Artemis to de Gödder vun de Fruchtborkeit torekent weeren mutt.
Ökelnaams
thumb|Standbild vun Artemis in’t Museum vun Ephesos Vunwegen dat Artemis up den Barg Kynthos baren wurrn is, hett se den Ökelnaam Kynthia kregen (up latiensch: Cynthia), dat heet: De vun’n Barg Kynthos kümmt. In Homer sien Ilias warrt se ok De Deerter ehr Herrin nömmt. Een anner Ökelnaam is Ephesia, vunwegen den groden Artemis-Tempel in de Stadt Ephesos, een vun de söben Weltwunner vun de Antike. Ehr Standbild in Ephesos sütt wunnerlich ut: As wenn de Göddin öber un öber mit Bösten todeckt weer. Kann angahn, dat schall bedüden, dat Artemis allens wat leevt to eten gifft. Anner seggt, dat weern gor keen Bösten, man Klöten vun Bullen, de dor ümtotüdelt sünd. Dat schall denn nu wedder up de Fruchtborkeit hendüden.
Artemis in de Bibel un in de Kark
thumb|left|Steed mit de Ruinen vun den Tempel in Ephesos
Vun düt Standbild in Ephesos warrt in de Bibel een afsunnerlich Geschicht vertellt. Dor steiht in de Apostelgeschicht in dat 19. Kapitel to lesen:
Rachel Carson
thumb|200px|Rachel Carson in de 1940er Jahren Rachel Carson (* 27. Mai 1907 in Springdale in Pennsylvania;† 14. April 1964 in Silverspring in Maryland) weer een Zoologin un Biologin ut de USA. Se weer een vun de Hööftlüüt in't Forschen över Ümweltversmudden vör 1968. Dat Book Silent Spring vun Rachel Carson hett dat Thema Ümweltversmudden wieder Acht geven.
Artemis (Mythologie)
Artemis in de Bibel un in de Kark
Paulus möss denn later de Stadt verlaten. As dat Christendom denn later de offiziell Religion vun dat Röömsche Riek wurrn is un dat Anbeden to de Heidengödder verbaden weer, dor is in Ephesos een groden Kult vun de Jungfroo Maria upkamen. Een kann woll seggen, dat Maria in de Kark Delen vun de Artemis ehr Rull öbernahmen hett.
Teken
Teken vun de Artemis sünd de Piel un de sülvern Bogen. Düsse Bogen wiest up den Maand hen. Piel un Bogen harr se vun de Kyklopen schunken kregen. Dor hett se mit up Minschen schaten, wenn se jem dootmaken wull un Krankheiten nah jem henschicken wull. Anner Teken vun Artemis sünd dat Absinth-Kruut (lat.:Artemisia absinthium, düütsch: Wermuth) un de Zypress. Mank de Deerter weert de Katt, de Skorpion, de Hirsch un de Baar mit ehr tohopenbröcht.
Biller
thumb|Artemis geiht mit de Nymphen los to’e Jagd Meisttiets is Artemis to sehn as een Jungfroo, de up Jagd geiht. Dorbi is se alleen oder tohopen mit de Nymphen in Holt un Woold unnerwegens. Nie nich hett se heiraat, keen Mann hett dat Seggen harrt öber ehr. Se hett keen Kinner harrt un weer free. Dorbi hett se Froonslüde un Kinner schützt, egolweg, wie oolt de weeren oder ob dat Jungs oder Deerns ween sünd.
Artemis weer jümmers in de Neemaand-Nachten unnerwegens up Jagd. In de annern Nachten stüür se den Maandwagen öber’n Himmel hen.
Artemis warrt as een strenge Göddin ankeken, de keen Pardon kenn. Mit de Mannslüde is se vertöörnt, vunwgen dat se meent, de harrn dor Schuld an, dat de Froonslüde bi de Geboort so’n Pien lieden mütt. Vunwegen datt se sik for de Froonslüde insetten deit, de Kinner kriegt, warrt se towielen ok as Eileithyia un as Hera ankeken.
Tweeschen
Apollon un Artemis sünd Tweeschen. Se staht för de beiden Steerns Sünn un Maand. So is dat kamen, dat Apollo mit Helios, den Gott vun de Sünn, tohopensmeten wurrn is un sien Suster Artemis as Selene ankeken wurr.
Geboort
De Göddervader Zeus hett wat mit de Titaansche Leto harrt un dor weer se swanger vun wurrn. Zeus sien Wiev Hera weer vunwegen Leto ieversüchtig un versöch de Geboort vun ehr Kinner aftowennen. Hera ehr Grootmudder Gaia harr seggt, de Kinner, de Zeus mit Leto hebben scholl, de schöllen grötter un mächtiger weeren, as ehr egen Kinner mit Zeus. Dor schick se de Slang Python nah Leto, de scholl ehr dalsluken. Man Zeus wüss dor gegenan to gahn. Dor hett Hera de Eer den Eed afnahmen, se dröff keen Stück Land för Leto hengeven, wo se ehr Kinner up to Welt bringen konn, wo ok man bloß eenmal de Sünn up schient hett. Dor leet Poseidon de swimmen Insel Delos ut dat Water updükern un Hermes bröch Leto dor denn hen, just so, as Zeus dat seggt harr. Dor hett Hera de Eileithyia solang tosett, bit se dat nich mehr waagt hett, Leto bi to stahn. Eileithyia weer de Göddin vun de Geboort. Dat duur nich mehr lang un Leto möss platzen, man de annern Gödder hefft ehr bistahn. Toeerst köffen se den Himmel den Maand af, un denn geven se den Maand an Hephaistos. De scholl dor een wunnerschöön Halsband vun maken. Dat geven se den Eleithyia. Dor hett se denn doch Leto hulpen. Unner een Palmboom hett se toeerst Artemis up’e Welt bröcht un later Apollon. Dor hett Artemis ehr al bi hulpen. Vunwegen düsse Geschichten hefft de Froonslüde to Artemis beedt, dat se een eenfach Geboort hebben müchen.
Artemis un Kallisto
thumb|Artemis un Kallisto De beste Fründin vun Artemis weer Kallisto. Zeus hett sik an düsse Deern ranmaakt un hett ehr beslapen. Dor kreeg se ehren Jungen Arkas vun. Man Artemis weer vergrellt, vunwegen dat dat ehr Jüngers verbaden weer, mit Mannslüde to slapen. Dor hett se Kallisto in een Boor verwannelt. Anner Lüde meent, dat weer de ieversüchtig Hera ween, de Kallisto straaft hett. Zeus hett sien Leevsten denn an den Heben sett un dor is se vundaag noch to sehn as Grode Boor (lat.:Ursa Maior)
Artemis un Aktaion
thumb|left|Aktaion öberrascht Artemis bi’t Baden Een Geschicht vertellt, wie dat togüng, as eenmol een Mann ehr drapen hett. Dat weer Aktaion, een Grootsöhn vun Kadmos. He jaag för sien Leven geern. Eenmol weer he wedder unnerwegens un söch denn in de Hitt vun den Middag eenen köligen Platz in’t Holt. Dor keem he in een Schaddendaal, dat Artemis tohören dö. Un dor seeg he, wie de Göddin dor just an den Grund bi een Diek baden dö. Un se weer naakt. As se dat spitz kreeg, dat Aktaion ehr naakt sehn harr, verwannel se em in eenen Hirsch, doormit he dor nix vun vetellen konn. Later hefft em denn sien egen Jagdhunnen tweireten.
Artemis un Orion
Eenmol müch se aber doch eenen Mann geern lieden. Dat weer Orion, een willen un staatschen Jäger. Dor hett se sik nich mehr üm ehr Plichten kümmert un hett den Maandwagen nich mehr oorntlich över’n Heben föhrt. Se woll sik lever mit em drepen, wo dat schöön düüster weer. Dor hett se ehren Broder Apollon mit vertöörnt. He hett ehr upfoddert, se schull em man wiesen, wer beter mit Piel un Bogen scheten kann. Bestimmt schaff se dat nich, eenen lüttjen Punkt ganz buten in de See to drepen. Artemis hett anleggt un den Punkt drapen. To laat hett se mitkregen, datt düsse luurlüttje Punkt dor buten de Kopp vun ehren Fründ Orion weer. Dor hett se em upböört un em as Steernbild Orion in den Heben stellt. Sien Schullersteern Beteigeuze is wiethen to sehn, man sien Koppsteern is man knapp ut to maken.
Böker
Up Platt is nix öber Artemis rutkamen.
Plättiesen
duum|[[Huushöllersch bi’t Plätten]] duum|oold Köhlplättiesen (Enn 19. Johrhunnert) duum|Dampplättiesen ut jüngere Tied En Plättiesen, ok Striekiesen oder Bögeliesen is en Apparat in’n Huushold, mit den de Wäsch gladd maakt (streken) warrt. För grote Mengen Wäsch gifft dat ok de Heißmangel.
Bi de öllsten Plättiesens müss een noch glöhnig Köhl infüllen oder dat Plättiesen op’n Aven stellen, bet dat hitt weer. De öllsten Plättiesens stammt ut dat 15. Johrhunnert. In dat 17. un 18. Johrhunnert harrn se veel Plättiesens, bi de een vun achtern en hitt maakt Iesenplatt rinsteken kunn. Wenn de Platt afköhlt weer, denn kunn se gegen en annere wesselt un glieks mit Plätten wiedermaakt warrn. Besünners in dat 19. Johrhunnert hebbt se de Ossentung veel bruukt. Dit Plättiesen harr ok en Platt ut Iesen, de vun achtern inschaven warrt. De Platt harr de Form vun en Ossentung. To Enn vun dat 19. Johrhunnert hebbt se veel Plättiesens bruukt, de mit glöhnig Köhl un Briketts füllt weren.
To disse Tied kemen ok Plättiesens op, bi de een den Greep wesseln kunn. Wenn dat ene Iesen afköhlt weer, hebbt se dat op’n Aven afstellt, den Greep vun dat Iesen afklinkt un op en tweet Iesen opsteken, mit dat se denn wieder plätt hebbt. De eersten elektrischen Plättiesens hebbt se so üm 1880 boot. In dat 20. Johrhunnert is denn ok dat Dampplättiesen opkamen, bi dat de Metallfläch lütte Ventilen hett, ut de Damp utstött warrt. Disse Damp maakt den Stoff fucht, dat he sik lichter gladdstrieken lett. Ok bi Plättiesens ahn Damp warrt de Wäsch mehrsttieds fucht maakt.
Annern Kraam
To Enn vun dat 20. Johrhunnert hett sik de spaaßhaftige „Extrem-Sportoord“ Extreme Ironing rutbillt. Dat is dat Plätten vun Wäsch ünner extreme Ümstänn, to’n Bispeel Plätten in’n fre’en Fall bi en Fallschirmsprung oder Plätten op’n Grund vun dat Meer.
Timmerlood
De Timmerlood is en lütten Oort in de Gemeen Olendörp (Samtgemeen Olendörp-Himmelpoorten) in’n Landkreis Stood, Neddersassen.
Geografie
De Oort liggt op de Stoder Geest. In’n Süüdwesten von de Timmerlood liggt dat Hoge Moor un in’n Oosten de Sunner Seen. Dat Water ut dat Rebeed flütt över’n Olendörper Beek na’n Hosterbeek hen af.
De Naveröörd sünd Kuhla in’n Noordoosten, Sunn in’n Oosten, Heinbokel un Hogenoh in’n Süüdoosten, Olendörp Siedlung in’n Süden, Kaken un de Böötz in’n Süüdwesten un Olendörp in’n Noordwesten.
Verwaltungsgeschicht
De Timmerlood höört von öllers al to Olendörp mit to un weer to keen Tied en egen Gemeen.
Vör 1885 weer de Timmerlood Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn un 1932 von’n Landkreis Stood.
Religion
För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.
Weertschop un Infrastruktur
För de Timmerlood is de Freewillige Füürwehr Olendörp mit tostännig.
Verkehr
De Timmerlood liggt an de Kreisstraat 72, de in’n Noordwesten in Olendörp an de Landsstraat 114 ran geiht. In’n Süüdoosten geiht de K 72 in Heinbokel an de K 57 ran, de denn in Düünbeudel Ansluss an de Bundsstraat 73 un in Hogenoh an de B 74 büddt. In’n Süden löppt en Straat na Olendörp Siedlung. De L 114 föhrt in’n Noordoosten na Himmelpoorten an de Bundsstraat 73 un in’n Süüdwesten över Esdörp un Beeß na Öölm an de Bundsstraat 74.
De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 17 Kilometer in’n Oosten von de Timmerlood an de B 73.
De nächste Bahnhoff is de Bahnhoff Himmelpoorten an de Nedderelvbahn von Cuxhoben na Hamborg, wat so bi söss Kilometer weg is.
Balltown
Balltown betekent
Saint-Urcisse
Saint-Urcisse betekent
Vieux
Vieux betekent
Bunyan
Bunyan is de Familiennaam von
Mount Marshall
Mount Marshall betekent
Bunyan
Bunyan betekent
Raytown
Raytown betekent
Nehring
Nehring is de Familiennaam von
.
Kiek ok bi: Nering, Naehring, Nehrig.
Lüll
Lüll is en Dörp in de Gemeen Jesborg (Samtgemeen Jesborg) in’n Landkreis Horborg, Neddersassen. Lüll billt polietsch von öllers en Gemeenverband mit Wiedenhoff un Thälsdörp.
Geografie
De Naveröörd sünd Reindörp un Oosterbarg in’n Noorden, Jesborg un Wiedenhoff in’n Noordoosten, Hassel un Höpen in’n Süüdoosten, Schierhoorn in’n Süden, Thälsdörp un Weih in’n Süüdwesten, Holm-Seppens in’n Westen un Seppens un Bookholt in’n Noordwesten.
Historie
De Watermöhl in Lüll is 1865 as Koornmöhl anleggt worrn. Von 1912 bet 1952 is de Möhl noch as Löhnmölleree lopen, na disse Tied weer de Möhl noch bet in de Johren 1960 för den Egenbedarf in Bedriev. De Möhl is as Denkmaal schuult.
Verwaltungsgeschicht
In de Franzosentied von 1810 bet 1814 hett de Oort to de Mairie Jesborg in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.
De Oort is as Gemeen Lüll an’n 1. Juli 1972 mit de Gemeenreform in Neddersassen an de Gemeen Jesborg kamen.
Nadem 1901 op de Heid twüschen Holm un Seppens de Bahnhoff Holm-Seppens von de Heidbahn anleggt worrn is, hett sik üm den Bahnhoff de Oort Holm-Seppens billt. De Oort is gau wussen un hett sik ok op dat Rebeed von de Gemeen Lüll utbreedt. Disse Rebeden sünd bi de Gemeenreform 1972 von de Gemeen Lüll aftrennt worrn un kemen denn an de Gemeen Bookholt.
Religion
Lüll is evangeelsch-luthersch präägt un höört to dat Kaspel von de Martinskark in Jesborg.
För de Kathoolschen is de Petrus-Kark in Bookholt tostännig.
Wapen
Dat Wapen von Lüll wiest op blauen Grund över en gröön Schildfoot en gollen Ridder, de in de rechte Hand en gollen Sweert höllt un sik mit de linke op en gollen Schild stütt, de an de Eer steiht un in blau den Lümbörger Lööw wiest.
Dat Wapen betütt sik op en Saag, dat en Ridder, de Lolius heten hett, dat Dörp grünnt hett.
Weertschop un Infrastruktur
Lüll hett en egene freewillige Füürwehr, de 1937 grünnt worrn is. Vörher hett dat en Plichtfüürwehr geven. Disse Füürwehr is ok för Wiedenhoff un Thälsdörp mit tostännig.
Verkehr
Lüll liggt an de Kreisstraat 83, de in’n Noordwesten över Reindörp na Bookholt geiht un in’n Noordoosten na Jesborg an de Landsstraat 213. Na Süden geiht von de K 83 de K 67 na Schierhoorn af. Lüttjere Straten gifft dat ans na Thälsdörp un na Wiedenhoff.
De nächsten Autobahnen sünd de A 1 un de A 7. De Opfohrt 42 Dibbersen op de A 1 is so bi ölven Kilometer wied weg von Lüll un de Opfohrt 39 Thieshoop op de A 7 so bi 13 Kilometer.
De nächsten Bahnhööv sünd so bi veer Kilometer wied weg in’n Süüdwesten de Bahnhoff Büsenbeekdaal an de Heidbahn un bi fiev Kilometer wied weg in’n Noordwesten de Bahnhoff Bookholt an de Bahnlien Hamborg–Bremen. Von 1874 bet 1981 hett dat ok Personenverkehr op de Bahnlien Wittenbarg–Bookholt geven. De nächste Bahnhoff weer in disse Tied de Bahnhoff Jesborg veer Kilometer in’n Noordoosten. Na’n Eersten Weltkrieg is tosätzlich de Bahnhoff Reindörp anleggt worrn, de denn blots noch knapp dree Kilometer weg weer.
Graugoos
De Graugoos (Anser anser), ok Willgoos oder Slackergoos, is en Aart ut dat Geslecht vun de Feldgöse (Anser) in de Familie vun de Aantenvagels (Anatidae). Graugöse sünd midderwielen nich mehr roor. Se könnt bit hen to 17 Johre oold weern. Na de Grote Kanadagoos sünd se de tweetgröttste Göseaart in Europa. Se sünd de willen Vorwesers vun de Huusgöse. Middeleuropa warrt as de Region ankeken, wo düsse Göse in de Bueree toeerst tagen un tücht wurrn sünd. Carl von Linné hett de Graugoos 1758 in sien Wark Systema naturae beschreven.
Transfuschoonstwüschenfall
As en Transfuschoonstwüschenfall warrt en unvermoodte Reakschoon vun’n Lief wiel en Transfuschoon betekent. Dorbi warrt dree Gruppen vun Twüschenfäll ünnerscheedt:
Bunyard
Bunyard is de Familiennaam von
Graugoos
Utsehn un Roop
De Graugoos is wat heller, as de annern grauen Göse. De Vörflunken sünd bannig hell. Up’n Buuk finnt sik mehr oder minner starke swatte Placken. De Snavel is man groot un butt. De Goos kann 75 bit 90 cm lang weern, de Flunken spannt over de Toppen vun 147 bit hen to 180 cm. Wegen deit se 2 bit 4 kg. De Ganners sünd swaarer, as de Göse un weegt bi 3 bit 4 kg. De Göse kaamt up 2 bi 3,5 kg.
Wenn de Gössels just ut’n Ei krapen sünd, sünd se up de Uppersiete olivbruun. Later weert se graubruun. De Buuk is rohmwitt. Kopp, Hals un Sieten sünd grööngeel. Vun de Olen verscheelt sik de Jungen, dör datt de Feddern en beten wat brunner sünd. De Buuk hett noch keen swatte Placken. De Snavel is eerst gries, later warrt he geel. De Föte sünd olivgrau.
Ropen doot se faken mit ehr „ga-ga-ga“, as dat ok vun de Huusgöse bekannt is. Man de Graugoos röppt veel un kann sik up mehr as een Dutz verscheden Aarden ütern. Dor hett elk Tier siene egene Aard. Dat gifft Graugöse, de roopt jummers mit en hoge Koppstimm, annere gnarrt ehrder, as datt se singt. Man ok as en Trumpett könnt se ropen. Towielen roopt twee Deerter ok, as wenn se en Duett singen döen. Dor wesselt sik de Göse denn jummers bi af.
Wo se leven doot
De Graugoos brott in Noord- un Oosteuropa un in Asien. Up ehren Tog is se in ganz Europa an to drepen. Se brott sunnerlich in Grootbritannien, in Skandinavien un Finnland un up den ganzen europääschen Kontinent noordööstlich vun de Lien vun Düünkarken bit na Patras in Grekenland. Sunnerlich in de Nedderlannen, in Noorddüütschland, an de Oostsee ehre Süüdküst un in de Gemarken twuschen Öösterriek, Ungarn un Tschechien bedrievt se ehr Brödelgeschäft. Overwintern doot se an de Westküst vun de Ibeersche Halfinsel, an de Noordküst vun Algerien un Tunesien un an de Küsten vun de Adria. Grote Populatschonen mit mehr as en poor Teindusend Göse maakt regelmatig Fofftein in den Natschonalpark Neusiedlersee-Seewinkel in Öösterriek un up de Braakwischen dor umto.
Wie se leven doot
Graugöse sund over Dag, man ok in de Nacht unnerwegens. Wenn se faken stöört weert, söökt se ehr Freten bi Nacht. Bröden doot se geern an Seen un Meere mit breede Reitgördels un mit Wischen dorbi, wo se freten könnt. De Freetplätze könnt avers ok wat wieter weg ween. Bröden doot se ok in Moore, up Werders mit un ohne Böme un an Beeken un Ströme.
Normolerwiese is de Graugoos en Treckvagel, de in’n Winter na’n Süden hen treckt. Wenn se up’n Tog unnerwegens sünd, fleegt se in de typische V-Formatschoon, de sik in sik jummerlos ännert, vunwegen, datt enkelte Göse ehre Plätze tuuscht.
Wie se sik vermehrt
Normolerwiese blievt Graugöse bi ehren Partner. Man wenn se em verlaren hefft, söökt se en neen Partner. De Brödeltied geiht los vun Midden März bit Enne April, je nadem, wo dat is. Se brööt in en losen Kolonieverband mit allerhand Afstand twuschen de enkelten Nester. To’n Bröden buddelt se sik flache Kuhlen un boot dor ehr Nest in. Bloß, wenn dat to’n Bröden to natt is, warrt en Bulten vun Sumpplanten upstapelt un dor en Nest ut maakt. De eegentliche Brödelkuhl warrt nu utstaffeert mit en bannig dünne Schicht Dunen. Düsse Dunen sünd lüttj, gries, un in de Midden en beten wat heller. Graugöse leggt bloß eenmol in’t Johr Eier. Wenn de tweimaakt weert, gifft dat keen Ersatz.
Wat se freten doot
Ehr Freten söökt de Graugöse meist up’e Weid an Land. Mitunner finnt se ok bi’t Swimmen wat to Freten, man dat is roor, datt se grünneln doot, as dat bi Aanten begäng is.
Graugöse freet Planten. Dor höört Land- un Waterplanten to, sunnerlich kort Gras un allerhand Kruut, man ok hen un wenn Wuddeln. Mi ehren Snavel könnt se Plantendeele utbuddeln, de unner de Eer wasst. In’n Harfst gaht se sunnerlich up Maisstoppelfeller un könnt dor Körner finnen, de riek sünd an Energie. Man ok up Feller mit Rappsaat un Winterkoorn doot se denn freten. In’t Vörjohr gaht se up Gröönland un Ackers mit Winterkoorn to’n Freten un in’n Juli un Augustmaand sünd se faken up Stoppelfeller vun Koorn to sehn.
Dat is wichtig, datt up de Stäen, wo de Göse freten wüllt, keen hogen Planten un Böme wasst. Se könnt man bloß kort Gras un Kruut runner kriegen un föhlt sik seker, wenn se wiet hen kieken könnt. Vundeswegen sünd Weidesysteme mit grote Plantenfreters (Megaherbivoren) ideal.
De Bestand
Anfang vun de 1970er Johre hett dat in ganz Europa man bloß bi 20.000 Graugöse geven. In de Midden vun de 1980er Johre weern dat al wedder bi 170.000 Deerter un 2003 sünd dat bi mehr as 250.000 Deerter ween. Sunnerlich in Düütschland un in de Nedderlannen is in düsse Tied an veel mehr Stäen vun de Vagels brott wurrn. Bi de IUCN weert Graugöse unner den Status „keen grote Sorgen“ upföhrt.
Mary Dyer
Mary Barrett Dyer (* circa 1611; † 1. Juni 1660) weer ene ingelsche Quäkerin, de, wiels se Quäkerin weer, ümbrocht warr. Se warrt de letzte christliche Märtyrerin vun Noordamerika gellen laten.
Mary weer Predigerin un in England un enige Delen vun Niegengland. Se warr in Boston, Massachusetts, de 1. Juni 1660 opgehangen.
Roquemaure
Roquemaure betekent
Mount Marshall (Antarktika)
Mount Marshall is en hogen un markanten Barg in de Ross Dependency, Oostantarktika. He liggt üm un bi 6,5 km süüdoosten von’n Blizzard Peak in de Marshall Mountains von de Königin-Alexandra-Keed in de Transantarktischen Bargen.
Nehrig
Nehrig is de Familiennaam von
Kiek ok bi: Nehring.
Jürg Marmet
Jürg Marmet (* 14. September 1927 in Bern; † 8. März 2013 in Allschwil) weer en Swiezer Bargstieger, Bargführer un Chemiker.
Leven
Van 1952 bit 1958 weer he Rettungsfallschermer un Bargredder bi de Swiezer Reddenswacht, utbildt bi de Royal Air Force.
As Wetenschapler un Bargführer nehm he 1953 an de Baffin Island Expeditschoon vun dat Arctic Institute of North America deel, dorbi gelung hüm, mit annern tosommen, söben Eerstbestiegen, dorünner an' 13. Juli 1953 de Mount Asgard (2011m) un de Tête Blanche (2156m), hööchste Barg vun de Halfinsel Cumberland.
1956 weer he Liddmaat vun de Swiezer Everest-Lhotse-Expeditschoon, bi de he för de Suerstoffgeräte verantwortlich weer. Jürg Marmet gelung dorbi gemeensam mit Ernst Schmied an' 23. Mai 1956 de tweet Bestiegen vun den Mount Everest. Beid weern dormit de eerste Swiezer up den hööchsten Barg vun de Eer.
1960 folg en wetenschaplich Expeditschoon nah Axel Island westlich vun Grönland.
Marmet weer bit 2003 Präsident vun de King Albert I. Memorial Foundation, wiels teihn Johren Präsident un later Ehrenpräsident vun de Swiezer Stiftung för Alpine Forschung.
Marmet weer verheiraadt un harr dree Kinner. 1992 wurr he pensioneert un leev in Allschwil. In März 2013 is he nah en langer Krankheit storven.
.mz
.mz is de Topplevel-Domään (TLD) för dat Land Mosambik. Dat is ene Lännerdomään (ccTLD). De Domään is 1992 inföhrt worrn. De Domääns ünner de Topplevel-Domään .mz warrt vun de Eduardo-Mondlane-Universität vergeven, wat ok de Sponser vun de Domään is.
Licking Township
Licking Township betekent
Deckertown
Deckertown betekent
.na
.na is de Topplevel-Domään (TLD) för dat Land Namibia. Dat is ene Lännerdomään (ccTLD). De Domään is 1991 inföhrt worrn. De Domääns ünner de Topplevel-Domään .na warrt vun dat Namibian Network Information Center vergeven, wat ok de Sponser vun de Domään is.
Jeremiah O’Brien
Jeremiah O’Brien is de Naam von
* Jeremiah O’Brien (1744–1818), US-amerikaanschen Offzeer,
Jeremiah O’Brien betekent
Buntić
Buntić is de Familiennaam von
Centertown
Centertown betekent
Castanet
Castanet betekent
Jefferson County (Washington)
Demografie
Vun de 25.953 Inwahners bi’n Zensus vun 2000 harrn 11.711 Minschen Arbeit. Dat Inkamen je Kopp vun de hele Inwahnertall weer 22.211 US-Dollar. 17.902 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 5.549 Minschen maakt. 11,17 % vun de Inwahners leven 2000 ünner de Inkamensgrenz to de Armoot.
3,98 % hebbt 2000 tohuus ’n annere Spraak as Engelsch snackt un 4,01 % vun de Inwahners sünd buten de USA boren worrn.
Vun de Vöröllern her sünd 92,17 % vun de Minschen Witte, 0,42 % Swarte, 1,19 % stammt ut Asien un 0,13 % vun de Eilannen in’n Pazifik. 2,31 % sünd Nakamen vun Indianers. 0,76 % hebbt sik sülven to noch annere Gruppen torekent. 3,02 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 2,06 % vun de Lüüd ansehn.
Crüwell
Crüwell is de Familiennaam von
Crüwell betekent ok
Claude Lemaire
Claude Lemaire (* 21. Februar 1921; † 5. Februar 2004) weer en franzöösch Entomoloog, Zooloog un Lepidopteroloog.
Kommun Nord-Odal
De Kommun Nord-Odal is ene Gemeend in dat Amt Hedmark in Norwegen. Se hett 5.051 Inwahners (Stand 2006) op en Rebeet vun 507,0 km². De Sitt vun de Verwalten is in Sand. De Kommun bruukt offiziell de Schrievnorm Bokmål för dat Norweegsche.
Claude Lemaire
Leven un Wark
Nahdem he Volkswertschapslehr un Zivilrecht an de Universität Paris studeert harr, hett he dat mit en Doktertitel (Dr. iur.) afslooten. In' Ansluss doran hett he van 1949 bit 1956 in de Rechtsafdeelen vun en Bank arbeit un denn van 1957 bit 1959 as Auktschonater bi dat Auktschoonshuus Drouot in Paris.
Kommun Nord-Odal
De Kommun grenzt in’n Noorden an Stange, in’n Oosten an Åsnes un Grue, in’n Süden an Sør-Odal un Nes, un in’n Westen an Eidsvoll.
Demografie
2004 weren 1,6 % vun de Inwahners buten Norwegen boren.
Claude Lemaire
Leven un Wark
1972 wurr he Präsident vun de Société entomologique de France, 1992 Präsident vun de Association for Tropical Lepidoptera un tweemal Viezpräsident  vun de Lepidopterists’ Society.
Angela Merkel
thumb|Angela Merkel in’t Johr 2010 Angela Dorothea Merkel (* 17. Juli 1954 in Hamborg as Angela Dorothea Kasner) is ene düütsche Politikersche vun de CDU. Se weer de Bundskanzlersche vun de Bundsrepubliek Düütschland (van'n 22. November 2005 bit 8. Dezember 2021) un weer Bundsvörsittersche vun de CDU (vun de 10. April 2000 bit to de 7. Dezember 2018).
Merkel weer in Hamborg born, is ober in de DDR opwossen, as ehr Vadder dor in Quitzow in Brannenborg Paster worrn is. Loter hett se dann Physik studeert un enen Doktertitel mookt. An’n 3. September 1977 hett se dann Ulrich Merkel heeratet. De Eh hol aver blots fief Joahr, eh dat Ulrich Merkel un Angela Merkel 1982 scheeden wöörn. Veer Joahr later lehr Merkel Joachim Sauer kennen. 1998 heerat se en tweedet Mal.
Van Januar 1991 bis November 1994 weer se Bundsminister för Frunslüüd un Jöögd und dornah bit Oktober 1998 Bundsminister för Ümwelt, Naturschutz un Reaktorseekerheit.
George Orwell
duum|George Orwell 1933 George Orwell (* 25. Juni 1903 in Motihari in Bengalen; † 21. Januar 1950 in London) weer en engelschen Schriever.
Böker vun Orwell
Animal Farm is ok up Platt rutkomen:
Böker öber Orwell
Op Platt is nix öber Orwell rutkomen.
Rudyard Kipling
duum|Rudyard Kipling Rudyard Kipling (* 30. Dezember 1865 in Bombay in Indien; † 18. Januar 1936 in London) weer en engelschen Schriever.
Sien Vadder weer eerst Pastoor bi de Methodisten, later is he aber Professer för Bookunst un Skulptuur wurrn. Mit söss Jahren keem Rudyard to’n eersten Maal na England. 1882 güng he wedder torüch na Indien. Daar hett he as Journalist bi’n Blatt arbeit. 1889 mook he een Reis öber Japan un de USA na England. 1891 weer he in Süüdafrika. 1892 bleef he in de USA besitten. 1896 güng he wedder retour na England un bleef daar ok. 1907 kreeg he den Nobelpries för Literatuur.
He stünn in siene Vertellen achter dat engelsche Empire un vertell vun Land un Lüe in Indien.
Warken
Up Platt is vun em rutkomen:
Warren County (New Jersey)
Warren County is en Kreis (County) in’n US-Bundsstaat New Jersey. He hett 108.692 Inwahners (Stand Zensus 2010) op en Rebeet vun 927 km². De Sitt vun de Verwalten is in Belvidere.
Historie
De Kreis is an’n 20. November 1824 grünnt worrn.
Demografie
Vun de 102.437 Inwahners bi’n Zensus vun 2000 harrn 53.293 Minschen Arbeit. Dat Inkamen je Kopp vun de hele Inwahnertall weer 25.728 US-Dollar. 58.942 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 16.945 Minschen maakt. 5,36 % vun de Inwahners leven 2000 ünner de Inkamensgrenz to de Armoot.
8,43 % hebbt 2000 tohuus ’n annere Spraak as Engelsch snackt un 5,78 % vun de Inwahners sünd buten de USA boren worrn.
Vun de Vöröllern her sünd 94,54 % vun de Minschen Witte, 1,87 % Swarte, 1,21 % stammt ut Asien un 0,02 % vun de Eilannen in’n Pazifik. 0,11 % sünd Nakamen vun Indianers. 1,01 % hebbt sik sülven to noch annere Gruppen torekent. 1,24 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 3,66 % vun de Lüüd ansehn.
Lima Township
Lima Township betekent
Mount Mackintosh
Deelnehmers von de Nimrod-Expeditschoon (1907–1909) ünner Leid von’n brietschen Polarforscher Ernest Shackleton hebbt em opdeckt. Nöömt is de Barg na’n brietschen Polarforscher Aeneas Mackintosh (1879–1916), de Deelnehmer von de Expeditschoon un later Baas von de Ross Sea Party bi Shackleton sien Endurance-Expeditschoon (1914–1917) weer.
Billerbeek
De Billerbeek is en ölven Kilometer langen Beek, de von links in de Luun münnt.
De Billerbeek kummt denn bi Bokel an dat linke Över un Stubben an dat rechte Över vörbi. Twüschen Bokel un Stubben geiht de Bahnlien Bremen-Bremerhoben noch en tweet Maal över’n Billerbeek röver. In’n Noordwesten von Stubben bi Huh münnt de Beek denn in de Luun.
Dat Water in de Luun flütt von dor wieder in de Werser un in de Noordsee.
O’Brien
O’Brien betekent
Campagnac
Campagnac betekent
Kiek ok bi: Campanhac.
Bünzen
Bünzen betekent
Hilltown
Hilltown betekent
Bunton
Bunton is de Familiennaam von
* Emma Bunton (* 1976), brietsche Sängerin, Songwriterin, Moderatorin un Schauspelerin,
Shepherdstown
Shepherdstown betekent
Jeanne d’Arc
duum|rechts|Jeanne d’Arc, Miniatur vun üm un bi 1485; so as de Maler sik ehr vörstellt hett, echte Biller vun ehr sünd keen nableven Jeanne d’Arc (Jungfrau von Orleans; * 6. Januar 1412; † 30. Mai 1431) weer ene Fru ut Frankriek, ut lothringsche Grenzrebeet. Wegens ehr Heer warr dat engelsche Heer slahn, dat tosamen mit Burgund gegen Frankriek in’n Krieg weer. Siet 1920 warrt se vun de Röömsch-kathoolsche Kark as hillig gellen laten. Jeanne d’Arc worr vun ingelsche Lüüd verbrannt.
Heinrich Kunst
Heinrich Kunst (* 1905 in Ofenerfeld; † 1993 ok dor) weer en plattdüütschen Volksschauspeler.
Kunst is 1905 in Ofenerfeld as Söhn vun en Buurn boren. He hett in de Johren1920 en plattdüütsche Theatergrupp in Ofenerdiek grünnt un is 1931 Maat vun de Plattdüütsche Bühn an’t Landstheater Ollnborg (wat later de August-Hinrichs-Bühn worrn is) worrn. Dat weer he bet to sien Levensenn.
Kunst hett dat Bundsverdeenstkrüüz kregen un weer Ehrenbörger vun de Gemeen Wiefelstäe.
Sien ganz Leven hett he op sien Öllernhoff in Ofenerfeld leevt. De Hoff güng na sien Dood an de Gemeen Wiefelstä. De Verein Begegnungsstätte Heinrich Kunst hett dor later en Versammlungs- un Begegnungssteed un en lütt Heinrich-Kunst-Museum vun maakt.
Kunst weer vun 1932 bet to ehr Dood 1992 verheiraadt mit Hanne Kunst b. Hedemann.
Lemsahl-Mellingstedt
Lemsahl-Mellingstedt is en Stadtdeel in’n Bezirk Wandsbeek vun Hamborg. Dat is ok een vun de Walddörper. In dat Johr 2014 wahnden dor 6.556 Inwahners.
School
De Grundschool Lemsahl-Mellingstedt in de Redderbarg hett 405 Schöler un 24 Schoolmeester (Juni 2005).
Deimos (Maand)
Ümlop
Von de beiden Maanden is Deimos wieter weg von den Mars. Sien Ümlopbaan is mit een Exzentrizität von 0,00033 meist kreisrund; se hett en Radius von ungefiehr 23.459 km. För een Ümlop bruukt he so bi 1 Dag 6 Stünnen un 18 Minuuten. Dorbi wiest he jümmers mit de glieken Siet no den Mars, as Deimos – jüst as de Maand von de Eer un överhaupts de meesten Mannden in uns Sünnsystem – een bunnen Rotatschoon hett. De Baan is üm 1,79° den Äquater von den Mars kippt.
Eegenschoppen
thumb|left|120px|Vergliek von de Grött von Phobos un Deimos. Deimos is de lüttere von de twee Maanden un ok in'n Vergliek mit de anneren Maanden in Sünnsystem tämlich lütt. Sien Maat is 15 × 12,2 × 11 km bi een Dicht von ungefäär 1,7 g/cm³. De scheve Gestalt von den Maand düüt dorop hen, dat Deimos – wie ok Phobos – fröher Asteroiden wörrn, de von den Mars infungen worrn sünd.
Deimos is een von de düüstersten Körpers in dat Sünnsystem. Siene Albedo is man blots 0,07. dat bedüüt, blots 7 % von dat Licht, wat op den Maand fallt, warrt ok woller trüggsmeten. Boben ob den Maand finnst, jüst ok as bi Phobos, een fiene Stoffschich, de as Regolith betekend warrt. Dat Tüchs gifft dat ok op uns eegen Maand. Bi Deimos is man de Schich wat dicker as ob Phobos. Dorüm sütt deimos ok glatter ut un hett nich so utprägte Strukturen. Man twee von de Kraters wöörn no twee Schrievers nöömt, as de al beide Maanden beschreven hebbt – un dorbi wörr ok de Wiet von den Mars as ok de Ümloptiet so goot dropen, dat een dat kuum glöven kann – noch bevör se överhaupt opdeckt wöörn. :
Deimos un de Kultur
Dat wörr so: 1727 harr Jonathan Swift dat Opdecken von de beiden Maanden in den drütten Deel von dat Book „Gullivers Reisen: Lemuel Gulliver“ soteseggen vörutseggt. Dorin warrt vertellt, dat de laputaanschen Astronomen von twee lüttje Steerns oder Satelliten wüssen, de üm den Mars lopt. De nöögste schüll von den Middelpunkt von'n Mars nipp un nau dree, de annere fief Dörmeters wiet weg wesen. De eerste löpt in tein, de annere in eenuntwintichenhalf Stünnen um den Planeten.
Voltaire hett disse Saak denn 1750 in sien Geschicht Micromegas inbaut, in de een Ries von den Steern Sirius uns Sünnsystem besocht.
Dat is alln's tämlich sünnerbaar, as to de Tiet de dormols bekannten Maanden – dat wörrn de von de Eer, de Galileischen Maanden un Titan – ganz annere Ümloptieten harrn un dorüm nich as Vörlaag in Fraag kömmen.
Brens
Brens betekent
Brens is de Familiennaam von
O’Brian
O’Brian is de Familiennaam von
Kiek ok bi: O’Bryan, O’Brien, Ó Briain.
Limestone Township
Limestone Township betekent
.ne
.ne is de Topplevel-Domään (TLD) för dat Land Republik Niger. Dat is ene Lännerdomään (ccTLD). De Domään is 1996 inföhrt worrn. De Domääns ünner de Topplevel-Domään .ne warrt vun SONITEL vergeven, wat ok de Sponser vun de Domään is.
O’Bryan
O’Bryan betekent
O’Bryan is de Familiennaam von
Bernac
Bernac betekent
.nc
.nc is de Topplevel-Domään (TLD) för dat Land Neekaledonien. Dat is ene Lännerdomään (ccTLD). De Domään is 1993 inföhrt worrn. De Domääns ünner de Topplevel-Domään .nc warrt vun dat Post- un Telekommunikatschoonsamt vergeven, wat ok de Sponser vun de Domään is.
Mount Fenton
Mount Fenton is en hogen Barg in Viktorialand, Oostantarktika. He liggt 4 km noordoosten von’n Mount Mackintosh in’n noorden Deel von de Skinner Ridge.
Herbert Fuller (Politiker)
Charles Fuller († März 1962) weer en Politiker ut Brietsch-Honduras (NP).
Fuller weer toeerst in de Johren 1940 polietsch aktiv. 1947 is he as Maat von de Native-First-Bewegung Maat von’n Stadtraad von Belize-Stadt worrn. 1948 is he in’n Legislativraad von Brietsch-Honduras wählt worrn. 1951 weer Fuller Mitgrünner von de National Party (NP) un is denn ok Viez-Präsident von de Partei worrn.
Tortonium
Dat Tortonium is de föffte chronostratigraafsche Stoop vun’t Miozän un vun’t Neogen. Se ümfaat ruchweg de Tietduer vun 11,608 (± 0,005) Millionen bit 7,246 (± 0,005) Millionen Johren vör hüüt. Vör disse Stoop liggt dat Serravallium. Aflöst warrt se vun’t Messinium.
Naam
De Stoop hett ehrn Naam vun de Stadt Tortona in de Provinz Alessandria, Region Piemont in Italien. Inföhrt hett den Naam un ok de Stoop sülvst de Swiezer Geoloog Karl Mayer-Eymar in’t Johr 1858. Dat offizielle Tyypprofil vun Internatschonale Stratigrafische Kommischoon (ICS) is dat Monte dei Corvi-Strand-Profil bi Ancona in Italien.
Kommun Nordreisa
De Kommun Nordreisa (saamsch: Ráissa gielda) is ene Gemeend in dat Amt Troms in Norwegen. Se hett 4.772 Inwahners (Stand 2006) op en Rebeet vun 3.434,0 km². De Sitt vun de Verwalten is in Storslett. De Kommun bruukt offiziell de Schrievnorm Bokmål för dat Norweegsche.
Tortonium
Definitschoon
Dat Tortonium is an sien öllert Enn kenntekent dör dat letzt gemeensome Vörkamen vun de kalkigen Nannofossil-Oort Discoaster kugleri un de planktonschen Foraminiferen-Oort Globigerinoides subquadratus. Disse Grenz fallt tosamen mit de korten normol-polaren magnetschen Polaritäts-Subchroon C5r.2n. De bövere Grenz na’t Messinium hen is defineert dör dat ünnerste Vörkamen vun de planktonischen Foraminiferen-Oort Globorotalia conomiozea. Disse Grenz liggt teemlich in de Mitt vun de magneetschen Polaritäts-Chronozoon C3Br.1r.
Kommun Nordreisa
De Kommun grenzt in’n Noorden an Skjervøy, in’n Oosten an Kvænangen un Kautokeino, un in’n Westen an Kåfjord.
Demografie
2004 weren 2,1 % vun de Inwahners buten Norwegen boren.
.nf
.nf is de Topplevel-Domään (TLD) för dat Land Norfolk. Dat is ene Lännerdomään (ccTLD). De Domään is 1996 inföhrt worrn. De Domääns ünner de Topplevel-Domään .nf warrt vun de Norfolk Island Internet Registry vergeven. Sponser vun de Domään is Norfolk Island Data Services.
Berrytown
Berrytown betekent
Gilles Terral
Gilles Terral (* 1943; † 12. August 1998) weer en franzöösch Entomoloog un Lepidopteroloog. Sien Hööftforschensrebeet weern de Parnassiinae un Saturniidae.
As Spezialist för Parnassius hett he tosommen mit Jean-Claude Weiss in' Juli 1983 en Expeditschoon nah Ladakh (Indien) ünnernommen. Tosommen mit Philippe Darge un Claude Lemaire hett he todem Artikel över Saturniidae verfaat (kiek ünnern).
He hett denn ok noch an en Book över de Saturniidae vun de Welt arbeit, dat vun Sciences Nat herutgeven wurrn sull. De entsprekend Fotos weern sowiet all utsöcht för den Utdruck. Schafft hett he dat denn aber dör sien fröh Dood nich mehr. Sien Sammlung vun Bottervagels (251 Behältnisse mit Saturniidae) befind sück hüüd in dat Musée d'Histoire Naturelle de Lyon.
Burauen
Burauen betekent
Burauen is de Familiennaam von
Herbert Fuller (Politiker)
Nadem to de Wahl 1961 de Wahlkreise nee indeelt worrn sünd, is Fuller för de NIP in’n Wahlkreis Fort George antreden. Mit 28,5 % von de Stimmen keem he op’n tweten Platz achter Alexander Hunter von de PUP un vör Denbigh Jeffery von de CDP.
Dormit kunn he nich in de Legislativversammlung intehn.